Xamarjajab waa degmo ka mid degmooyinka gobolka Banaadir. Waa mid ka mid ah degmooyinka ugu faca weyn gobolkan banaadir, waxaana la aas-aasay ka hor qarnigii 16aad ee miilaadiga, dadkii ugu horreeyey ee degay waa dadka banaadiriga oo qabaa'il kala gedisan kasoo kala jeeda, kuwaasoo ay ugu horreeyeen Shiikhaal gendershe. Degmada waxaa ka talin jiray nin shiikh ahaa oo xukumi jiray kaasoo lagu magacaabi jiray Ow-muraad oo markiisa hore ka yimi tuulada Gendershe, xaafadda Xamar jajab waxaa la tilmaamaa gumeystihii ka hor in uu ku wareegsanaa derbi aad u dheer una adag, waxayna laheyd laba irid oo laga soo kala geli jiray, waxaa loo ogolaa in ay soo galaan dadka keeni jiray qoryaha, caanaha iyo hilibka. Xaafaddu waxay soo martay Heerar kala gedisan, dhismaha hadda ay dhisan tahay, wadooyinka laamiyada ah, suuqyada iyo xarumaha waa weyn ee ku yaala waxaa dhisay duqii magaalada muqdisho ee ugu horreeyey jamaal maxamed oo jamaal jebiye ku magac dheeraa.